UGARTE ZUBIZARRETA (EH Bildu, 2018-11-29):
Egun on berriro.
Beno, galdetzen zenuen ea akordioa aterako den eta akordioa atera egingo da, EH Bildu abstenitu egingo dalako transakzio emendakin horretara.
Ez dugu baiezkoa bozkatuko eta abstenitu egingo gara eta arrazoia askotarikoa da, ezta? Nondik abiatzen da gatazka hau edo nondik abiatzen da L4-aren istorio hau, ezta?
Hau abiatzen da politikari batzuk modu errazegian hitz egiten dutelako eta gauzak lotu baino lehenago kea azaltzen dutelako. Eta hori da askotan abiapuntua, ezta? Bozka batzuren truke aurrekanpainetan eta abar, beno, promesa batzuk egiten dituzte inolako kontu hartze teknikorik kontutan izan gabe, partida presupuestarioak izan gabe eta, beno ba, hau hobia bilakatu da gure lurraldean, azpiegitura handiak promestea herritar batzuen boskak bilatze aldera.
Eta, beno, pixkat hori da Ernesto Gaskok, garai honetako sailburu ordea denak, bere garaian egindako promesa baten ondorio. Eta esaera haietatik eta promesa haietatik datoz gaurko egoerak.
Guk ikusten dugu, ikusten dugu Bilbo kohesionatu egin behar dela. Bilbon mugikortasuna bermatu egin behar dela. Ez dala posible, ez Bilbon eta ez inon, lehen mailako eta bigarren mailako hiritarrak egotea, guztiek behar dutela konexio zentroarekin eta hegoaldeak ere konexio duin bat behar duela, ezta?
Horretan ari dira Errekaldeko auzotarrak, borrokan ari dira. Asteburuan ikusi ditugu horietako lau mila pertsona kalean, lau mila pertsonako manifestaldi bat egin dute asteburu honetan eta oso zifra esanguratsua da eta azpiegitura honek nolabait ere 70 mila bat pertsonaren mugikortasuna bermatuko luke.
Hau da, zifra handietaz hitz egiten ari gara, eragin handiaz hitz egiten ari gara eta uste dugu eragin honi behar bezala erantzun behar zaiola.
Kudeaketa hau modu serioan egin behar, egin behar da eta guk defendatzen duguna Euskal Herria Bildutik da, kudeaketa serio bat. Kudeaketa serioak esan nahi du partehartze prozesu batekin, herritarrekin, auzotarrekin, instituzio ezberdinekin eta oinarri tekniko sendo batekin egin behar dela.
Eta guk uste dugu hori falta izan dela. Urte guzti hauetan, azpiegitura honen promesa egin zenetik orain arte diru dezente gastatu da, eh! 4,5 miloi eurotaz hitz egiten ari gara. L4 eta L5, baina batik bat L4-aren proiektu ezberdinen artean, ezta?
Iruditzen zaigu diru xahuketa honek nolabait ere emaitza batzuk eduki behar dituela. Emaitza batzuk eduki behar dituela, akordio politikoa handia dela, Legebiltzar honek apirilaren 12-an hartutako erabakia hor dago, aho batez hari zen eta nik uste dut instituzio ezberdinetan, bai Bizkaiko instituzioetan eta baita ere hemen, aho batez denok defendatzen dugula azpiegitura honen beharra.
Orain, guk esaten duguna da eta berriro ere, ezin dugula kea saldu, ezin dugula bozka batzuen truke berriro ere promesak eta arrapaladan egindako azpiegituren planteamenduak egin.
Proiektu hau serio hartu behar dala, ikusi egin behar dala, azterlan serio bat egin behar dala, apirilean adostu genuen bezala eta azterlan serio horrek ematen dituen emaitzen araberako soluzio teknikoak bilatu behar ditugula.
Eta gaur gaurkoz, azterlan serio baten beharra dago, ez dagoena eginda, eta apiriletik hona oso gutxi aurreratu dena.
Behin hori esanda, nik esango nuke, beno, ba garai horretako promesa horren ondorioz egin den exekuzioa, eta ia pixkat eskuin aldera begiratuko dut, ba nire ustez ere inprobisazioan oinarritua izan dela.
Uste dut ez dela egon planifikaziorik, azpiegitura honen planifikaziorik eta nolabait ere beste batzuek promestutako azpiegitura batzuen borajinean sartu zaretela eta ez duzuela eduki ausardi politikoa eta diru publikoaren kudeaketan gaudenean, ausardia politikoa behar da.
Ausardia politikoa behar da herritarrengana joateko eta esateko, beitu, zailtasun, aurrekontu zailtasunak ditugu, ez daukagu diru nahikoa edo azpiegitura honetarako martxan zeuden proiektu informatibo ezberdinak ez dira teknikoki agian onenak, beste alternatiba batzuk aztertzen ari gara, eta abar, eta abar.
Zer gertatzen da? Kea saltzen jarraitzen dugula eta kea saltzen jarraitzen dugunean, jarraitzen dugu politikakeria hori egiten. Jarraitzen dugu politikakeria hori egiten eta bihurtzen gara gure hitzen esklabu.
Eta zer gertatzen da? Orain, ba 2019-ko aurrekontuen agerraldia egiten duenean Tapia andreak, pixkat orain arte eginda zeuden promesa horiek nolabait ere dinamitatu egiten dira eta berriro ere ostikada bat ematen zaio baloiari aurrera, eperi gabeko proiekzioak planteatzen.
Eta klaro, hori egiten da Loiurako, aireporturako konexio baterako milioi bat euro aurreikusten den momentu berean. Eta orduan ia galdera, herritar hauen haserrea eta galdera oso logikoa da.
Hau da, badago dirua Loiurako? Hau da, Madriletik etorriko diren negozio gizonentzako metrorako dirua badago baina egunero egunero Bilbon mugi... Comienzo de la  cinta nº 17
...hau da, badago dirua Loiurako? Hau da, Madriletik etorriko diren negozio gizonentzako metrorako dirua badago baina egunero-egunero Bilbon mugitu behar diren guzti horientzako dirua falta zaigu?
Batzuentzako soluzio teknikoak oso errazak dira eta beste batzuentzako falta dira? Non daude 2010etik hona egin diren etengabeko azterlan eta proiektu guzti horiek? Horiek ez ditugu aprobetxatuko?
Transferentzien txanpa hori aprobetxatuko dugu orain berriro baloia aurrera botatzeko eta indefinizioarekin jarraitzeko? Hori da Rekaldeko auzotarrei eta oro har Bilboko hegoaldeko auzotarrei eskaintzeko daukagun gauza bakarra Eusko Jaurlaritzan? Hori da?
Nik uste dut hori ezin dela izan. Gainera badakigu Plan Territorialean, Plan Territorial Partzial Metropolitanoan ere, uztailean mugimenduak egon direla eta Eusko Jaurlaritzaren planteamendua izan dela L4 linea plan horretatik kanpo ateratzea. Hori jakin badakigu.
Beraz, hori ikusten dugunean kezkatu egiten gara ez baikaude ziur benetan badagoen borondaterik hegoaldeari metro soluzio hori emateko edota beste zerbait darabilzuen buruan. Eta nik uste dut denok eskertuko genukela  - bai hemen gauden gainontzeko taldeek baina batik bat herritarrek - , denok eskertuko genukeela argitasun pixka bat.
Orduan, nire proposamena izango litzateke: Utz diezaiogun kea saltzeari, egin dezagun azterlan informatibo bat, aztertu ditzagun dauden alternatiba guztiak herritarrekin batera eta benetan bermatzailea izango den prozesu partehartzaile batekin batera, eta gero ikusi dezagun zein den eraikuntza proiekturik egokiena, ze gaur ere hemen eraikuntza proiektu baten aldeko bozka ematea zerbait konkretuagoa balitz bezala ere, iruditzen zait herritarrak engainatzea dela.
Eta iruditzen zait daukagun erantzukizunetik, gutxien egin behar duguna dela herritarrak engainatu. Herritarrek, eta bereziki auzotar hauek eta hain beste urte azpiegitura baten zain dauden auzotar eta herritar guztiek, merezi dute bi gauza: Bata, engainatuak ez izatea eta, bigarrena, errespetua. Beraz, zentzu horretan, abstentzio arduratsu baten aldeko apustua egin dugu.
Momentuz hauxe. Eskerrik asko.